„Gázelosztó vezeték E-tervfelülvizsgálat” követelményrendszere

Társaságunk a gázelosztó vezeték terveinek elektronikus fogadását/tervfelülvizsgálatát/visszaküldését az alábbi követelmények együttes fennállása esetén tudja kezelni:

* A tervek kivitelének/tartalmának/színvonalának egyenértékű műszaki színvonalon kell készülnie, mint a papír alapú változatoknak
* A terveket a kivitelezés helyszíne szerinti illetékes gázüzemre kell küldeni:
* **Északi Gázüzem területét érintő tervek esetében <** **eterv@mvmedgazhalozat.hu** >
* **Déli Gázüzem területét érintő tervek esetében <** **dterv@mvmedgazhalozat.hu** >
* **Keleti Gázüzem területét érintő tervek esetében<** **kterv@mvmedgazhalozat.hu** >
* Társaságunk csak ezekre az e-mail címekre beérkezett elektronikus tervek kezeléséért vállal felelősséget.
* Csak 1 db megrendelés tételhez tartozó gázelosztó **vezeték kiviteli terve** küldhetők be.
* Egy tervező csak egy, a nyilvántartásunkban hozzárendelt e-mail címről küldhet tervet jóváhagyásra
* Az e-mail tárgya, adatai az adott terv azonosító információi legyenek a következő struktúrában: **Település, közterület neve, házszám, helyrajzi szám; igénylő név,megrendelő iktatószám;**
* a küldés csak **1 db PDF formátumú fájlban** történhet,
* A tervhez tartozó nyilatkozatokat/szakvéleményeket/ dokumentumokat stb. is az 1 db fájlban kell megjeleníteni.
* A fentiekben felsorolt nyilatkozatok, engedélyek, valamint az azokon lévő aláírások és bélyegző lenyomatok minden esetben jól láthatók és olvashatók legyenek. Az aláírókat nevesíteni kell.
* **A rajzok méretarányait továbbra is meg kell tartani (1:100-as, 1:250, 1:500 méretarányú legyen**, ha a rajz kinyomtatásra kerülne.)
* A rajzok (nyomtatási változatban a méretarányhoz igazodóan) **max. A3 méretűek legyenek**.
* A PDF fájl első oldalának **a Gázelosztó vezeték tervnyilvántartási adatlap** kell lennie. Ezt a lapot értelemszerűen ki kell tölteni. (A Gázterv adat-nyilvántartási lap mintát mellékeljük)
* A PDF fájl 2. oldala egy Borítólap legyen, amely csak a Felhasználási hely címét (Település, közterület neve, házszám(ok), helyrajzi szám (ok)és az igénylő nevét kell tartalmaznia, valamint ezen az oldalon a jobb felső sarokban kérünk 10 cm x 10 cm megfelelő méretű üres helyet hagyni az iktatószám, a dátum és ügyintézőnk aláírása számára.
* A PDF fájl a tervező aláírásait színes kivitelben kell tartalmaznia
* A PDF fájlban az oldalak úgy álljanak, hogy azokat a „nézetforgatás” nélkül olvasni lehessen
* A PDF fájl teljes körű legyen, azaz minden olyan iratot tartalmazzon, ami a felülvizsgálathoz szükséges. Ha még a tervfelülvizsgálat előtt a tervező megállapítja, hogy az elektronikusan megküldött PDF fájlból kimaradt irat, akkor a teljes változatot újra kell megküldeni.
* Csak saját beruházásunkban megvalósuló leágazó gázelosztó vezetéket adható be E-tervként

Ezúton szeretnénk jelezni, hogy amennyiben a fenti követelményeknek nem megfelelően kerül megküldésre elektronikus úton a terv vagy a PDF fájl nem olvasható, akkor Társaságunk fenntartja magának a jogot, hogy a tervet papír alapon is bekérje.

Az A3 méretet meghaladó gázelosztó vezeték rajzi anyagát (kivétel a típustervek) eredeti méretben, papír alapon is be kell adni 3 példányban a tervjóváhagyást követő 3 munkanapon belül. Ugyanezen határidőig kell megküldeni a helyszínrajzokat dwg formátumban.

Továbbiakban is a tervező feladatát képezi, hogy az elektronikusan felülvizsgált tervből (amely a tervfelülvizsgálat tényét megfelelő jelzésekkel fogja igazolni) a kivitelezést végző személy olyan példányt kapjon, amelyet majd az összeállított megvalósulási tervhez méretarányos változattal csatolni lehet.



**REGISZTRÁCIÓS NYILATKOZAT**

„E-tervfelülvizsgálat”

Alulírott **……………………………….( név)**  nyilatkozom, hogy az MVM Égáz-Dégáz Földgázhálózati Zrt.-hez az alábbi e-mail címről érkező gázelosztó vezeték tervek a tervezői jogosultságom és felelősségem mellett készülnek, azok elektronikus változata megegyezik azzal, mintha papír alapon nyújtanám be a földgázelosztóhoz műszaki-biztonsági szempontok szerinti felülvizsgálatra. Egyúttal nyilatkozom, hogy az MVM Égáz-Dégáz Földgázhálózati Zrt. „Gázelosztó vezeték E-tervfelülvizsgálat” követelményrendszere dokumentumban foglaltakat tudomásul vettem.

|  |  |
| --- | --- |
| **Tervező neve:**  |  |
| Mérnök kamarai azonosító száma: |  |
| lakcím**:** (Irányítószám, település, utca, hsz.) |  |
| telefon: |  |
| e-mail: |  |

…………………., 20 . ……………. …………………………………………

 aláírás